text: নিউজসোনারগাঁ২৪.কম | সময়ের সাথে, পরিবর্তনের পথে মাঠ দখলে ভাইস চেয়ারম্যান প্রার্থী আবু নাঈম ইকবালের, দেখা নেই বাকিদের – নিউজসোনারগাঁ২৪.কম
  মাঠ দখলে ভাইস চেয়ারম্যান প্রার্থী আবু নাঈম ইকবালের, দেখা নেই বাকিদের
  আসন্ন উপজেলা নির্বাচনকে সামনে রেখে চারজন প্রার্থী নির্বাচনে ঘোষনা দিলেও মাঠে দেখা নেই তাদের। এদিকে নির্বাচন করার ঘোষনার পর থেকে মাঠ দখল করে আছেন কেন্দ্রীয় ছাত্রলীগের সদস্য ও ভট্টপুর মডেল সরকারী প্রাথমিক বিদ্যালয়ের ম্যানিজিং কমিটির সদস্য আবু নাঈম ইকবাল।
  সুত্র জানিয়েছেন, আসন্ন উপজেলা নির্বাচনকে সামনে রেখে বর্তমান ভাইস চেয়ারম্যান শাহ আলম রূপন, কেন্দ্রীয় ছাত্রলীগের সদস্য ও ভট্টপুর মডেল সরকারী প্রাথমিক বিদ্যালয়ের ম্যানিজিং কমিটির সদস্য আবু নাঈম ইকবাল, উপজেলা যুবলীগের সাংগঠনিক সম্পাদক বাবু ওমর ও উপজেলা স্বেচ্ছাসেবকলীগের সাবেক সভাপতি নেকবর হোসেন। এদের সবাই আসন্ন নির্বাচনকে সামনে রেখে পোষ্টার, ব্যানার ও গণসংযোগ করে আসন্ন উপজেলা পরিষদ নির্বাচনে প্রার্থীতা ঘোষনা করেছেন।
  এদিকে, নির্বাচন কমিশন সারা দেশের উপজেলা নির্বাচনকে ৫ ধাপে অনুষ্ঠিত হবে বলে ঘোষনা দিয়েছেন। এ হিসেবে সোনারগাঁ উপজেলা পরিষদ নির্বাচন আগামী ৩১ শে মার্চ অনুষ্ঠিত হবার কথা রয়েছে। নির্বাচন কমিশন এ পর্যন্ত ২য় ধাপের তফসিল ঘোষনা করেছেন। ৩য় ধাপের পর ৪র্থ ধাপের নির্বাচনের তফসিল ঘোষনা করবেন কিছু দিনের মধ্যেই।
  আসন্ন একাদশ নির্বাচনের পর সোনারগাঁয়ে উপজেলা নির্বাচনের প্রস্তুতি নিতে থাকেন প্রার্থীরা। তারা অনেক গনসংযোগ, পোষ্টার ব্যানার টানিয়ে তাদের প্রার্থীরা ঘোষনা দিয়েছেন। সোনারগাঁয়ে এ পর্যন্ত ৬জন ভাইস চেয়ারম্যান প্রার্থী তাদের প্রার্থীতা দাবি করলেও মুলত শাহ আলম রূপন, আবু নাঈম ইকবাল, বাবু ওমর ও নেকবর হোসেন নির্বাচন করবেন বলে জানিয়েছেন সংশ্লিষ্টরা।
  আসন্ন নির্বাচনকে কেন্দ্র করে প্রত্যেকটা উপজেলা থেকে আওয়ামীলীগের চেয়ারম্যান প্রার্থী, ভাইস চেয়ারম্যান ও সংরক্ষিত মহিলা ভাইস চেয়ারম্যান প্রার্থীদের নাম কেন্দ্র থেকে চাওয়া হয়। সে নামের তালিকা প্রস্তুত করতে উপজেলা আওয়ামীলীগের পক্ষ থেকে একটি বর্ধিত সভার আয়োজন করা হয়। সেখানে উপজেলা আওয়ামীলীগের ভারপ্রাপ্ত সাধারণ সম্পাদক মাহফুজুর রহমান কালামের নাম এক নাম্বারে প্রস্তাব করা হয়। এরপর বাকি আরো ৩ জনের নাম প্রস্তাব করা হয়। অপরদিকে, ভাইস চেয়ারম্যান পদে বর্তমান ভাইস চেয়ারম্যান শাহ আলম রূপনের নাম প্রথমে প্রস্তাব করা হয়। এরপর আরো বাকি দুজনের নাম প্রস্তাব করা হয়। অপরদিকে, সংরক্ষিত মহিলা ভাইস চেয়ারম্যান পদে নাছিমা আক্তারের নাম প্রথমে প্রস্তাব করা হয়।
  এ ৪ জন ভাইস চেয়ারম্যান প্রার্থীর মধ্যে নির্বাচনী মাঠ দখলে আছেন আবু নাঈম ইকবাল। নির্বাচনকে সামনে রেখে প্রতিদিন নেতাকর্মীরা তার কার্যালয়ে এসে তুলের তোড়া হাতে দিয়ে তাকে সমর্থন জানাচ্ছেন। এছাড়া তিনি উপজেলার বিভিন্ন ইউনিয়ন চেয়ারম্যান ও ইউপি সদস্যদের সাথে মতবিনিময় করে ভাইস চেয়ারম্যান প্রার্থী হিসেবে তাদের সমর্থন ও গণসংযোগ চালিয়ে যাচ্ছেন। গতকাল বৃহস্পতিবার বিকালে সোনারগাঁ রয়েল রির্সোটে সোনারগাঁ সরকারী প্রাথমিক শিক্ষক সমতিরি পক্ষ থেকে আবু নাঈম ইকবালকে সমর্থন দেন। এদিকে, বাবু ওমর কয়েকদিন আগে কাঁচপুর এলাকায় একদিন গনসংযোগ করলেও পরে তাকে আর কোথাও দেখা যায়নি। ফলে নির্বাচন যত ক্ষনিয়ে আসছে আবু নাঈম ইকবালের সমর্থন ততই বেড়ে চলছে বলে জানিয়েছেন তার কর্মী সমর্থকরা।